Георгий Квирикашвили

Георгий Квирикашвили( 20 июль 1967 ел) — грузин сәясәтчесе һәм дәүләт эшлеклесе, 2015 елның 30 декабреннән 2018 елның 20 июненә кадәр — Грузиянең Премьер-министры.

Георгий Джемалович Квирикашвили  1967 елның 20 июлендә Грузия ССРның башкаласы Тбилисидә  туган.

1984 елда Владимир Комаров исемендәге физика-математика юнәлешендәге интернат-мәктәпне тәмамлаган«Школьный галстук»: школа Комарова в Тбилиси.

1984-1991 елларда Тбилиси дәүләт медицина университетында табиб-терапевт белгечлеген үзләштерә.

1986-1988 елларда Совет Армиясендә хәрби хезмәт итә.

1990-1995 елларда Иванэ Джавахишвили исемендәге Тбилиси дәүләт университетының икътисад факультетында белем ала.

1997-1998 елларда АКШ-ның Иллинойс штатындагы Урбана һәм Шампей калаларында урнашкан Иллинойс университетында белемен камилләштереп, финанс өлкәсендә фән магистры дәрәҗәсе ала.

 Карьерасы 

 1993-1996 еллар — "Берләшкән Грузия Банкы"нда финанс өлкәсендә карьерасын башлый һәм кредит департаменты начальнигы урынбасары вазифасына кадәр хезмәт баскычлары үтә;
 1996-1997 еллар. —"Экспорт-Импорт Банкы"ның вице-президенты;
 1997-1998 еллар — «Берләшкән Грузия Банкы» идарә департаментының филиал директоры;
 1999 елдан дәүләт канцеляриясендә: финанс, акча-кредит һәм тышкы икътисад хезмәтендә начальник  урынбасары булып эшли; Грузия Хөкүмәте һәм АКШ-ның Халыкара үсеш агентствосының берлектәге программасындагы кече һәм урта бизнесны үстерү төркеменең җитәкчесе була; 
 1999-2004 еллар —Грузия парламенты әгъзасы, Икътисади сәясәт буенча комитет рәис урынбасары;
 "Розалар революциясе"ннән һәм властька Михаил Саакашвили килгәннән соң дәүләт хезмәтеннән китә һәм бизнес эшчәнлегенә кире кайта
 ;2004-2006 еллар Беренче Коммерция Банкының башкарма дирекциясе консультанты;
 2006-2011 еллар —"Карту Банкы"ның генераль директоры;
 2012 елның 25 октябрендә Грузиянең Борис Иванишвили җитәкләгән яңа хөкүмәтендә икъктисад һәм тотрыклы үсеш министры итеп тәгаенләнә;
 2015 елның 1 сентябрендә Грузиянең чит ил эшләре министры вазифасына тәгаенләнә;
 2015 елның 30 декабрендә Грузия парламенты үзенең пленар утырышында кандидатурасын раслагач һәм хөкүмәтнең ул тәкъдим иткән составын яклагач, Георгий Квирикашвили Грузиянең премьер-министры булып китә.

 Искәрмәләр 

 Сылтамалар 

 Биография Георгия Квирикашвили
 Георгий Квирикашвили представлен кандидатом на пост премьера Грузии
 Главой МИД Грузии назначен Георгий Квирикашвили 
 Георгий Квирикашвили утвержден премьер-министром Грузии
 Новым главой МИД Грузии стал министр экономики Георгий Квирикашвили

Төркем:Гөрҗистан сәясәтчеләре
Төркем:Википедия:Викимәгълүмат элементы параметрларына өстенлек бирелгән мәкаләләр
Төркем:Тифлистә туганнар
Төркем:Әлифба буенча шәхесләр
Төркем:1967 елда туганнар
Төркем:20 июль көнне туганнар